**Hasznos Információk**  

**Fürdőhelyek, strandok**

Velence Városához 7 engedélyezett fürdővíz tartozik, ebből mind a 7 egyben kijelölt természetes fürdőhely is. A strandok üzemeltetési feladatait vállalkozók végzik, kivétel a Tóbíró szabad strand, amely üzemeltetési feladatait a 2024. évi fürdési idényben Velence Város Önkormányzata látja el.

**Kijelölt fürdőhelyeink**:

**1. Tóparty Strand és Kemping**

2481 Velence, belterület 4413/22 helyrajzi számú ingatlanon található strand terület és a 4413/23 helyrajzi számú strandterület nyugati része.

**2. Velence-fürdői Keleti Strand - szabadstrand**

2481 Velence, belterület 4413/23 helyrajzi számú strandterület keleti része.

**3. Velence Resort & Spa Strand**

2481 Velence, Béke utca 57.

**4. Tóbíró Szabadstrand**

2481 Velence, Tóbíró köz 4510/23 hrsz.

**5. Drótszamár Park & Camping**

2481 Velence, Kemping utca 2.

**6. Északi Strand**

2481 Velence, Enyedi utca

7. **Velence Korzó és Szabadstrand** (2481 Velence, Tópart utca 47.)

**Velence Város Önkormányzat üzemeltetésében álló Tóbíró szabad strandra vonatkozó információk:**

A fürdési idény a 2024. évben június 1. napjától szeptember 30. napjáig tart.

A Strand gyerekpancsolóval rendelkezik, a víz megközelítése lépcsős kialakítású, a fürdőhely nem akadálymentesített. Homokos meder, fűvel borított parti sáv jellemzi a fürdőhelyet. Parkolási lehetőség biztosított a strand közelében. Büfé, szabadtéri játszótér, zuhanyzóval ellátott vizesblokk, akadálymentesített mosdó, 3 db családi és 1 db baba mama mosdó, valamint felszerelt elsősegélynyújtó hely szintén megtalálható a strand területén.

A fürdési idény a 2024. évben június 1. napjától szeptember 30. napjáig tart.

Strandunk fürdővizének aktuális osztályozása: **KIVÁLÓ**

 

A Velencei-tó szervesanyag tartalom szintje magas, vízminőségi problémák (például: algásodás) jelentkezhet, valamint Cianobaktérium burjánzás fordulhat elő, a magas tápanyagtartalom, a hamar felmelegedő víztest, és a nem megfelelő vízáramlás következtében.

A Velence Város valamennyi strandjának fürdővíz profilját, köztük a Tóbíró szabad strandét is megtalálja a **Nemzeti Népegészségügyi Központ** honlapján.



